Egpaar voor kind in bakkie doodgeskietArgieffoto ŉ Egpaar is Woensdagaand in Kaapstad in hul 1400-Nissan bakkie doodgeskiet. Kapt. FC van Wyk, woordvoerder van die polisie, het gesê die voorval het teen 20:30 in Beacon Valley in Mitchells Plain plaasgevind. “’n 35-jarige man en 30-jarige vrou is doodgeskiet en ŉ sewejarige meisie is in haar regter boarm gewond. Sy is na ŉ nabygeleë hospitaal geneem vir behandeling. Die omstandighede rondom die voorval word nog ondersoek,” het Van Wyk gesê. Hy het bevestig ŉ dubbele moordsaak en een van poging tot moord word ondersoek. Niemand is nog in hegtenis geneem nie. Enigiemand met inligting oor die voorval kan die polisie by 08600 10111 bel.